**Referat**

**d. 11. marts 2019**

**Formand, Mie Maagard, bød velkommen til ordinær generalforsamling 2019**

1. **Valg af dirigent**

Formanden foreslog Ole E. Hansen, der blev valgt som dirigent.

1. Dirigenten konstaterede, at generalforsamlingen var lovlig indvarslet, jf. klubbens vedtægter, idet den var offentliggjort d. 8. februar 2019 på B73 hjemmeside og B73 Facebook side.
2. **ÅRSBERETNINGER FOR ÅRET 2018**
3. **Hovedbestyrelsen ved formand Mie Maagaard**

Endnu et år er gået, og der er sket en masse ting. Marius valgte at stoppe som formand pga. nyt arbejde, og jeg blev spurgt om jeg ville overtage. Det har både været spændende og egentlig lidt udfordrende, for der har været mange nye ting at sætte sig ind i. Så derfor har det sidste halve år gået meget med i Hovedbestyrelsen at snakke om hvilken vej, vi ser klubben udvikle sig, og især hvilke initiativer vi gerne sætter gang i. Måske vil nogen mene, at der er sket for lidt, men vi har alle gjort vores bedste. Jeg vil i denne beretning komme mere ind på hvad det er vi gerne vil arbejde med, fordi det er egentlig også det vi har brugt tiden på siden i sommers.

SYNLIGHED

Synlighed er et af de kritikpunkter vi ofte har modtaget. Vi besluttede derfor i Hovedbestyrelsen i august, at vi fremover ville offentliggøre vores referater fra bestyrelsesmøder. Det skal dog siges, at der stadig kan og vil være emner, der drøftes i bestyrelsen, der ikke er egnede til referat. Det er ikke fordi vi ikke vil informere om dette, men fordi der kan være tale om personfølsomme emner.

NY UNGDOMSFORMAND

Et af de første sager vi fik sat i værk, var at finde en utrolig engageret person i Kenneth, der brænder for ungdommen og gerne ville være med til at løfte denne opgave. Det er ingen hemmelighed, at det har været hårdt, fordi han er alene i udvalget og mangler i den grad hænder til at løfte opgaven. Når det så er sagt har jeg kun ros tilovers for det arbejde han allerede har udført og ser frem til, at mange flere af hans ideer bliver til virkelighed.

BANER

Vi ved vist alle, at vi har store udfordringer med at få plads til alle vores hold, og især i vinterhalvåret er der store udfordringer med at få træningsplaner til at gå op. Dette er noget ALLE har en mening om, og alle mener, at lige præcis deres hold skal have de bedste tider. Det er desværre ikke altid dette kan lykkedes til

alles tilfredshed. Vi har i bestyrelsen sat os sammen og forsøgt at udarbejde en plan, der tilgodeser de fleste. Denne plan vil snarest blive offentliggjort til alle trænere. Vi ved godt, at der er ændringer til tidligere træningsplaner og vi vil meget gerne gå i dialog, men husk på, at det er et stort puslespil der skal gå op. Planen er lavet ud fra årgange og det er meningen, at når man ændrer årgang skal man følge de tildelte tider til aktuelle årgang.

FÆLLESSKABSPROJEKT

Vi har i Bestyrelsen, sammen med en faglig konsulent i DBU, sat gang i et projekt, der omhandler vores fire værdiord i klubben: respekt, rummelighed, udvikling og fællesskab. Dette har vi gjort fordi vi mener, at der er behov for, at vi i B73 arbejder med fællesskab i alle retninger. Dette for at skabe forståelse for hinanden, skabe forståelse for, at vi på drenge- og pigesiden arbejder i forskellige retninger, men derfor kan vi godt have et fællesskab. Projektet handler i stor grad om at skabe de bedste muligheder for den enkelte i klubben uanset hvilken rolle man har. Der kræver mange tiltag og mange frivillige. Men for at rekruttere frivillige er der et stort behov for, at der bliver defineret hvad det er vi ønsker frivillige til. Det kræver ligeledes en del at få fastsat hvordan vi vil arbejde i klubben for at få alle til at føle sig som en del af fællesskabet, og især nogle fælles retningslinjer. Derfor er det en post vi ser som utrolig vigtig at stå i spidsen for, og til det har vi en superdygtig person, som bare ”vil klubben”. I vil høre meget mere om hvem det er når vi er parate til at melde meget mere ud. Det er nu ikke fordi vi ikke vil sige mere, men personen skal lige have mulighed for at være med til at tegne den retning vi ser i klubben, og projektet er stadig i begynderstadiet. Kan dog sige er personen vil referere til Bestyrelsen og deltage i nogle af vores møder for at vi kan støtte op om de tiltag, der tages.

GET TO SPORT

Vi har indgået at samarbejde med DIF og Get to Sport, som omhandler, at vi på den gode måde får integreret børn af anden etnisk baggrund i klubben. Trænere gør et godt stykke arbejde, men vi ved også, at der kan være mange udfordringer. Så det er faktisk lavet for at aflaste trænerne i den del af arbejdet. Samarbejdet går ud på, at der i klubben findes en ressourceperson, som bliver tovholder på projektet. Bestyrelsen har en kandidat vi meget gerne ser i denne rolle, og straks personen har givet endelig tilsagn om dette vil det selvfølgelig blive meldt ud. Det er et projekt vi tænker skal starte omkring 1. april. Det indebære, at vi får økonomisk støtte til projektet og vi vil også kunne få nogle unge hjælpetrænere til at komme i klubben og hjælpe med modtagelsen. Vi ser dette som er god og vigtig opgave i forhold til det sociale ansvar vi har for, at alle skal føle sig som en del af fællesskabet.

SPONSOR

Det er ingen hemmelighed, at sponsorer vil vi rigtig gerne have mange af i klubben. De er med til, at vi kan gøre nogle af de ekstra ting vi gerne vil give vores medlemmer. Vi har derfor arbejdet med nogle nye sponsorkoncepter. De første er allerede sendt ud og vi har fået positive tilkendegivelser. Der arbejdes ud fra en model der hedder ”40-20-20-20”, hvor de 40% går til dem, der finder pengene og de 20% bliver fordelt mellem de øvrige udvalg. Modellen dækker pengebeløb, og sponsorer til tøj. Grunden til dette er, at alle forhåbentlig har et ønske om at finde sponsorer. Måske man synes 40% er for lidt for det arbejde man laver, men man skal lige huske, at man modtager faktisk 20% for det andre opnår. Beløb, der modtages i bestyrelsen, vil alle sammen bruges til fælles aktiviteter, men også til, at personen, der står for fællesskabsprojektet har nogle midler at arbejde med.

FRIVILLIGT ARBEJDE

Det er en fornøjelse at se, at flere og flere hold i klubben ønsker at lave et stykke frivilligt arbejde. Og ja, - der er også mulighed for at tjene nogle penge til sit hold, men alligevel kan vi begynde og se en holdningsændring. Jeg vil især takke Kenneth, Volle og Rene for deres kæmpe store arbejde de lagde i Slagelse Festuge, hvor vi igen har fået meget ros for vores arbejdsindsats. Vi er selvfølgelig med igen i år, så allerede nu: sæt kryds i jeres kalender i uge 26 for vi har brug for mange frivillige. Vi også takke Julie, Nihaq, Volle og Kenneth for deres kæmpe arbejde med Lyserød lørdag. Det var en fornøjelse at være i klubben den dag og se stadion klædt i lyserød. Jeg glæder mig allerede til, at vi igen i år får stablet et stort og godt program sammen.

TØJPAKKER

På dette område vil der komme en ændring, idet vi fra sommeren 2019 vil udstyre alle trænere med en tøjpakke, der indeholder vinterjakke, regnjakke, træningsdragt, shorts og T-shirts. Det vil dog samtidig betyder, at den årlige trænerpakke kommer til at udgå. Da dette er noget vi vil starte til sommer, vil de forskellige løbende blive kontaktet.

VILDBJERG

Igen i år var vi afsted med rigtig mange fodboldglade spillere, trænere, holdledere og forældre (13 hold i alt). Det var en sand fornøjelse at komme rundt og se så mange kampe det var muligt, for der er temmelig mange baner og egentlig også langt imellem mange af dem, især når holdene spillede på samme tid.

STØTTEFORENINGEN

Selvom de bliver nævnt sidst, er det ikke tegn på prioritering for igen i år har vi haft stor glæde af samarbejdet. Som vi aftalte på deres generalforsamling i sidste uge ser jeg frem til, at vi på mange områder styrke netop det samarbejde, så vi arbejder sammen om projekter i stedet for hver for sig. Sammen står vi stærkere.

BANE 3

Mange har muligvis set og hørt om dette projekt, og jeg vil derfor lige give ordet til Chris, som er tovholder på dette projekt, og som vil uddybe det:

*”Projekt ekstra baner” har været et stort ønske lige siden ombygningen i 2013 af Stadion Vest pga. ny omfartsvej. Som Slagelse Kommunes største fodboldklub, med ca. 635 medlemmer, har der været forståelse for klubbens situation med mangel på baner, men ingen bevillinger fra Kultur- og fritidsafdelingen. Det er der nu, og vi har et forslag klar med at bygge en ny 11-mands kunstgræsbane vest-sydvest for bane 3. Kommunen ejer jorden mellem omfartsvejen og bane 3, og det er muligt at klemme en bane ind her. Det kan ende med, at bane 3 ikke længere er en hel 11-mandsgræsbane, men vi prioriterer, at klubben ender med to kunstgræsbaner med lys og det meste af en græsbane til træning og 8-mandskampe. Projektet indeholder hegn mod omfartsvejen, flytning af lys ved bane 3 og nyt lysanlæg til den nye bane samt ikke mindst en komplet kunstgræsbane. Det koster væsentligt mere end det bevilligede beløb, og således er projektet for tiden alene ca. 40 % finansieret. Klubbens forslag er, enten at kommunen finder de sidste penge i 2019 eller udsætter projektet til 2020 for så at få det fuldt finansieret. Slagelse kommune er ved at bevillige 300.000 kr. til forundersøgelser mv. så vi opfatter projektet som et seriøst projekt. Projektgruppen har holdt møder med Slagelse Kommune og der er planlagt flere møder (skitse over projektet blev sendt rundt).*

Jeg vil afslutte min beretning og sige tak for et spændende halvt år som formand. Hvis jeg bliver valgt vil jeg glæde mig til, sammen med resten af bestyrelsen og klubben, at arbejde på, at vi kan sætte flere spændende ting i gang og fortsat være et godt sted og være. Tak til alle trænere, holdledere og alle andre frivillige for den kæmpe store indsats I alle yder.

Julie Særkjær Mathiesen fik en gavekurv af formanden for sin indsats med klubbens hjemmeside og Facebookside.

Lasse Grathwohl (ikke tilstede) fik en gavekurv af formanden for sin indsats i herreseniorafdelingen.

1. **Herreungdomsafdelingen ved udvalgsformand Kenneth Johansen:**

Min årsberetning er måske mere en halvårsberetning, idet jeg gik ind i udvalget i sommers, - som eneste medlem. Jeg startede med at holde trænermøder, der viste en række områder, der ikke var behandlet. Det var naturligt måske lidt rodet i starten, men vi er siden nået langt i afdelingen. Medlemstallet for herreungdom stiger. Der er ansat flere trænere, og der er nu færre henvendelser til mig om ubehandlede områder. Mine delmål nås langsomt, og det ville naturligvis gå hurtigere hvis vi var var flere. Jeg ser gerne der kommer flere i udvalget.

Jeg vil gerne arbejde med sociale aktiviteter for medlemmerne, og jeg ønsker også at arbejde med, at flere tager ejerskab for ideer. Jeg prioriterer i høj grad træneruddannelse, idet det er en vigtig og nødvendig investering, der giver vigtige kompetencer for at udvikle spillerne i klubben.

Frivillige i afdelingen har ydet en stor indsats ved aktiviteter, der gav indtægter til holdene. Det har givet mulighed for at sende holde f.eks. til Tyrkiet og planlægge, at hold rejser til England og Spanien.

En nyhed er, at afdelingen ansætter en sportslig ansvarlig til sommer. Det er en person med divisionserfaring og det bliver en rigtig vigtig post i klubben. Klubben kan ikke offentliggøre navnet endnu, men vi vil samarbejde om en femårsplan for udvikling af afdelingen.

1. **Kvindepigeafdelingen ved udvalgsformand Mie Maagaard**

Vi har i pigeafdeling igen i år haft et spændende år. På det sportslige plan er det gået godt. Vores U14 og U16 spiller i Øst-rækken, som er det højeste niveau for disse årgange. Vi har vores U12 årgang, som viser stor udvikling, og ikke mindst vores damesenior, der yder en stor indsats.

Det skal ikke være nogen hemmelighed at der på enkelte årgange har været store udfordringer. Jeg tænker her på U14, hvor en ny DBU-regel betød, at man blev låst af at have spillet i Østrækken. Vi satsede ved at opstille et U18 hold, men det gik af forskellige årsager ikke som vi har håbet. Vi har forsøgt at finde en god løsning for alle.

Det er heller ingen hemmelighed, at vi på pigesiden ønsker et satse meget på talentarbejdet UDEN at glemme der skal være plads til bredden. Vi har derfor besluttet i samråd med DBU og Slagelse Talent og Elite at forsøge at starte et talentcenter for U14. Et projekt, som får opbakning fra DBU og Slagelse Talent & elite (STE). Da dette er er seriøst tiltag fra klubbens side, har vi ønsket at det skal være en dygtig person som står i spidsen for dette. En som både selv kender til det at spille samt til det at træne i de højest rækker. Så derfor har vi bedt Jimmy om at stå i spidsen for dette projekt. Der vil komme meget mere om det, når vi har fået lavet det endelige koncept, hvilket forventes inden for de næste par uger. Da det er noget vi også bakker op om i bestyrelsen vil jeg gerne svare på spørgsmål om dette, men som sagt skal de nærmere detaljer lige aftales nærmere. Inden nogen tror, at så skal pigerne igen bruge en masse penge, - så kan jeg sige NEJ det skal de ikke. Vi finder en løsning så det ikke kommer til at gå ud over resten af klubben. Det er et tiltag vi meget gerne vil lave, fordi vi ser det som en god mulighed for klubben og for Vestsjælland. Det samme mener DBU og STE.

Uanset om man arbejder med drenge eller piger er det aldrig helt nemt at være træner og derved skulle tackle alle de forældre, som har en stor interesse i deres børn. Det tror jeg alle kender. Men vil bare sige, at alle trænere i klubben gør et kæmpe stykke arbejde for jeres børn. Husk de er alle frivillige. De får lidt penge for det, men de udfører stadig rigtig mange timer i arbejdet. Så det kan godt være, at man ikke er enige i alle de beslutninger der tages. Det er også vigtigt at huske, at det er træneren, der sætter holdet og ikke forældre. Jeg har stor tiltro til, at holdet altid bliver sat ud fra det, der giver bedst mening til den pågældende kamp.

I år har alle afdelingens piger netop deltaget i en fælles træningslejr.

Her til sidst skal lyde et kæmpe tillykke til trænerteam og spillere på U16, som i 2018 blev pokalmestre i en sand gyser af en kamp. Men der skal også lyde en tak for det arrangement I fik stablet på benene med at der kunne sendes to busser afsted.

Tak til alle trænere og holdledere for det kæmpe arbejde I alle gør.

1. **Herreseniorafdelingen (oplæses idet udvalgets fire medlemmer ikke kunne deltage i generalforsamlingen)**

Da vi for et års tid siden valgte at tiltræde udvalget i herresenior, havde vi nogle klare mål for hvordan, vi ønskede tingene skulle være:

- Det skulle være sjovt at komme til bold i B73 igen.

- Vi skulle som minimum op og have tre hold igen.

- Vi skulle være konkurrence dygtige og kunne tilbyde både det høje niveau samtidig med hyggeniveauet.

Fællesskabet er blevet bedre og folk snakker nu på kryds og tværs.

Det er hyggeligt igen at komme til bold i b73, hvor alle folk bliver behandlet lige.

Vi startede januar ud med ca. 1 1/2 hold. Vi fik lokket flere gamle tilbage igen. Og endte faktisk 2 1/2 hold inden sommerferien startede.

Efter sommerferien tog vi chancen og startede op med et 3. hold og 4. hold, da der var tilsagn om stort vækst. Desværre blev det også sværere for os, at stille med så mange hold i de enkelte weekender. Det resulterede i at Old boys og enkelte bestyrelsesmedlemmer, fik lidt mere græs under fødderne end forventet og tak for det :)

Vi ser frem til det nye år, hvor vores næste mål skal indfries jf. Tidligere udsendte 2020 plan.

Der var ikke bemærkninger fra generalforsamlingen til de fire beretninger.

1. **DET REVIDEREDE ÅRSREGNSKAB FOR 2018**

Kasserer fremlagde det reviderede regnskab 2018, der viste et overskud på 67.000 kr.

Bøder og udeblivelser blev drøftet, idet der er et bredt ønske om at minimere denne udgift. Emnet er blevet drøftet på tidligere generalforsamlinger, og bestyrelsen overvejer fortsat om hvilke konsekvenser udeblivelser uden forklarlig grund skal have, og for hvem.

1. **INDKOMNE FORSLAG**

Der var ikke indkommet forslag, der ønskes behandlet på generalforsamlingen.

1. **FASTSÆTTELSE AF KONTINGENTER**

B73 indstiller, at tre kontingenter stiger med 50 kr. halvårligt fra efterårssæsonen 2019, idet klubben har voksende udgifter til turneringer. Klubben vil fortsat ikke pålægge et særligt kontingent for vinterbold og indendørs.

Kontingentændringen fra efterår 2019 er betinget af, at planlagte sponsorindtægter kan gennemføres. Klubbens tanker om at udsætte beslutning om kontingentstigning bunder i, at der er udsigter til gode sponsoraftaler. Aftalerne skal dog lige på plads, og derfor ønsker klubben evt. at vente med at lade kontingenter stige.

Forslag til ændringer:

|  |  |  |
| --- | --- | --- |
| **Kontingentgruppe** | **Nuværende (halvårligt)** | **Ændring (halvårligt)** |
| **U6 - U9** | **600 kr.** | **650 kr.** |
| **U10 - U13** | **750 kr.** | **800 kr.** |
| **U14 - U19** | **900 kr.** | **950 kr.** |

Øvrige kontingenter indstilles til at være uændrede.

Bemærkninger fra forsamlingen:

* Der var anbefalinger om at øge alle kontingenter væsentligt for at klubben kunne aflønne en fastansat til alt administration. For trænere, holdledere, udvalg og bestyrelse er der meget administration og der er ”få hænder” til at udføre det.
* Kontingentniveauer for omkringliggende klubber blev drøftet. Der blev opfordret til, at B73 ikke gennemfører en isoleret sammenligning af beløb. B73 kan tilbyde et højt sportsligt niveau og råder generelt over godt uddannede trænere. Det retfærdiggør et højere kontingent.

Forsamlingen gav bemyndigelse til en kontingentstigning enten nu eller forventet fra sommer 2019 for U6-U19.

1. **FREMLÆGGELSE AF BUDGET FOR 2019**

Budget 2019 blev gennemgået. Budgettet planlægger på et overskud på 30.000 kr.

1. **VALG AF BESTYRELSESMEDLEMMER I HENHOLD TIL VEDTÆGTERNES § 4**

**8.a. Valg af formand**

Jf. vedtægterne vælges formand på lige år for 2 år.

Mie Maagaard, blev valgt for et år.

**8.b. Valg af næstformand**

Jf. vedtægterne vælges næstformand på ulige år for 2 år.

Daniel Segerlund blev valgt.

**8.c. Valg af kasserer**

Jf. vedtægterne vælges kasserer på ulige år for 2 år.

Thomas Brøgger blev valgt.

**8.d. Valg af sekretær**

Jf. vedtægterne vælges sekretær på lige år for 2 år.

Jens ”Chris” Lauritsen blev valgt for et år.

1. **VALG AF UDVALG I HENHOLD TIL VEDTÆGTERNES § 6**

**Til Kvindepigeudvalget**

**9.a. Valg af udvalgsformand**

Jf. vedtægterne vælges denne på ulige år for 2 år.

Julie Særkjær Mathiesen blev valgt.

**9.b. Valg af sekretær**

Jf. vedtægterne vælges denne på ulige år for 2 år.

Der var ikke kandidater.

**9.c. Valg af udvalgsmedlemmer**

Jf. vedtægterne vælges de på lige år for 2 år.

Jimmy Schumann blev valgt.

Kasper Petersen, Dennis Holm og Linda Petersen var ikke på valg.

**Til Herreseniorudvalget**

**9.d. Valg af udvalgsformand**

Jf. vedtægterne vælges denne på ulige år for 2 år.

Udvalgsformand Lasse Grathwohl ønsker ikke genvalg.

Der var ikke en kandidat.

**9.e. Valg af sekretær**

Jf. vedtægterne vælges denne på ulige år for 2 år.

Der var ikke en kandidat

**9.f. Valg af udvalgsmedlemmer**

Morten Stübert, Nihat Carkaci og Kenneth ”Volle” Voldstedlund er ikke på valg.

Der var ikke andre kandidater.

Herresenior fik generalforsamlingens godkendelse til, at fortsætte under egen intern konstituering efter generalforsamlingen.

**Til Herreungdomsudvalget**

**9.g. Valg af udvalgsformand**

Jf. vedtægterne vælges denne på ulige år for 2 år.

Kenneth Johansen blev valgt.

**9.h. Valg af sekretær for 2 år**

Jf. vedtægterne vælges denne på ulige år for 2 år.

Der var ikke en kandidat.

**9.i. Valg af udvalgsmedlemmer**

Der var ikke kandidater.

Herreungdom ønsker generalforsamlingens godkendelse til at fortsætte under egen intern konstituering efter generalforsamlingen, i takt med der rekrutteres nye udvalgsmedlemmer.

1. **Valg af revisorer**

**10.a. Valg af to revisorer**

Jf. vedtægterne vælges én revisorer hvert år for to år.

- Revisor, Benjamin Nielsen, var ikke på valg.

- Revisor, Linda Petersen blev genvalg.

**10. b. valg af revisorsuppleant**

Jf. vedtægterne vælges én suppleant for et år.

Der var ikke kandidater.

1. **EVENTUELT**
2. Jimmy Schumann er særdeles positiv for meget træneruddannelse i klubben, men efterlyser en opfølgning via en udviklingsplan? Hvilke ambitioner er der for de enkelte årgange? Skal der udvikles en sportslig plan, der er udarbejdet i fællesskab mellem udvalg og trænere?
3. Jimmy Schumann efterlyser, at B73 proaktiv uddanner og udvikler trænere i at håndtere en forældregruppe, og efterlyser en politik for området.

Kenneth Johansen, herreungdom, svarede: Vi vil gerne udvikle en forældrepolitik i samarbejde med trænere i klubben. Erfaringsudveksling er planlagt for klubbens trænere.

1. Eva Ingevold opfordrer igen til, at der ansættes en administrativ medarbejder, der kan støtte bestyrelse, udvalg og trænere. Efterlyser også en sportslig linje, der kan støtte trænerne i herreungdom så det sportslige niveau hæves.
2. Formand opfordrer igen i år, at alle hold rydder op efter sig i omklædningsrum. Lær medlemmerne hvordan skal man efterlade et omklædningsrum, og ikke efterlade affald og svineri. Endvidere en opfordring fra formanden til altid at lukke og låse omklædningsrum og boldrum. Det er for ofte, at klubhus og boldrum efterlades ulåst.
3. **TAK FOR I AFTEN VED FORMANDEN**

Formanden takkede de fremmødte.